CELEX: 62021CN0543
Language: lt
Date: 2021-08-31 00:00:00
Title: Byla C-543/21: 2021 m. rugpjūčio 31 d. Bundesgerichtshof (Vokietija) pateiktas prašymas priimti prejudicinį sprendimą byloje Verband Sozialer Wettbewerb e.V. / famila-Handelsmarkt Kiel GmbH & Co. KG

2021 12 6   
            
            
               LT
            
            
               Europos Sąjungos oficialusis leidinys
            
            
               C 490/21
            
         
      2021 m. rugpjūčio 31 d.Bundesgerichtshof (Vokietija) pateiktas prašymas priimti prejudicinį sprendimą byloje Verband Sozialer Wettbewerb e.V. / famila-Handelsmarkt Kiel GmbH & Co. KG
      
      (Byla C-543/21)
      (2021/C 490/20)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Bundesgerichtshof
      
      
         Šalys pagrindinėje byloje
      
      
         Kasatorė: Verband Sozialer Wettbewerb e.V.
      
      
         Kita kasacinio proceso šalis: famila-Handelsmarkt Kiel GmbH & Co. KG
      
      
         Prejudiciniai klausimai
      
      
                  1.
               
               
                  Ar sąvoką „pardavimo kaina“, kaip ji suprantama pagal Direktyvos 98/6/EB (1) 2 straipsnio a punktą, reikia aiškinti taip, kad ji turi apimti užstato sumą, kurią vartotojas turi sumokėti pirkdamas prekes į užstato sistemą įtrauktuose buteliuose ar stiklainiuose?
               
            
                  2.
               
               
                  Jei į pirmąjį klausimą būtų atsakyta teigiamai:
                  Ar valstybės narės pagal Direktyvos 98/6/EB 10 straipsnį turi teisę palikti galioti nuostatą, nukrypstančią nuo Direktyvos 98/6/EB 3 straipsnio 1 ir 4 dalių, siejamų su jos 2 straipsnio a punktu, kaip antai Preisangabenverordnung 1 straipsnio 4 dalį, pagal kurią tuo atveju, kai be atlygio už prekę reikalaujama sumokėti ir grąžinamą užstatą, užstato dydis turi būti nurodomas šalia prekės kainos, bet bendra suma neapskaičiuojama, ar tai prieštarauja Direktyvoje 2005/29/EB (2) siekiamam visiškam suderinimui?
               
            
         (1)  1998 m. vasario 16 d. Europos Parlamento ir Tarybos direktyva 98/6/EB dėl vartotojų apsaugos žymint vartotojams siūlomų prekių kainas (OL L 80, 1998, p. 27; 2004 m. specialusis leidimas lietuvių k., 15 sk., 4 t., p. 32).
      
         (2)  2005 m. gegužės 11 d. Europos Parlamento ir Tarybos direktyva 2005/29/EB dėl nesąžiningos įmonių komercinės veiklos vartotojų atžvilgiu vidaus rinkoje ir iš dalies keičianti Tarybos direktyvą 84/450/EEB, Europos Parlamento ir Tarybos direktyvas 97/7/EB, 98/27/EB bei 2002/65/EB ir Europos Parlamento ir Tarybos reglamentą (EB) Nr. 2006/2004 („Nesąžiningos komercinės veiklos direktyva“) (OL L 149, 2005, p. 22).